[{"text_idx": "#000000", "text": "24. Kuressaare Merepa\u0308evade tunnuskujundus on selgunud ja passid on mu\u0308u\u0308gis"}, {"text_idx": "#000001", "text": "6.-8. augustini 2020 toimuvate 24. Kuressaare Merepa\u0308evade tunnuskujunduse autoriks on Pa\u0308rnumaalt, Kilingi-No\u0303mmest pa\u0308rit ning hetkel Zu\u0308richis elav Eesti kunstnik Liisi Gru\u0308nberg. Gru\u0308nbergi ka\u0308e all valmis ta\u0308navuste Kuressaare Merepa\u0308evade teemat \u201eMeri pidu peab siin\u201d ilmestav va\u0308rviline kujundus."}, {"text_idx": "#000002", "text": "Festivali teema \u201cMeri pidu peab siin\u201d mo\u0303testab lahti mere erinevad tahud \u2013 meri ei ole ainult igapa\u0308evane ra\u0308imepu\u0308u\u0308k, vaid oma rikkuses palju enamat. Meri vo\u0303ib olla ma\u0308slev ja tormav; tu\u0308u\u0308ne, sillerdav ja eri va\u0308rvides \u2013 meri oskab pidutseda."}, {"text_idx": "#000003", "text": "Kuressaare Merepa\u0308evasid ilmestava kujunduslahenduse eesma\u0308rgiks on visualiseerida programmi ka\u0308tkevat teemat. Sel aastal valis festivali meeskond u\u0308hiselt va\u0308lja noore kujundaja, kelle ka\u0308ekiri sobib ha\u0308sti kokku ta\u0308navuse teema ja festivali na\u0308oga. Valik langes Liisi Gru\u0308nbergile, kellel on va\u0308ga hea maitsemeel, eristuv ka\u0308ekiri ja kes kasutab oma kujundusto\u0308o\u0308des julgelt va\u0308rve."}, {"text_idx": "#000004", "text": "Liisi Gru\u0308nbergi so\u0303nul mo\u0303jus talle 24. Kuressaare Merepa\u0308evade festivali teema inspireerivalt: \u201eKui kuulsin, et Merepa\u0308evade teemaks on mere pidu, siis hakkasin kohe leiutama, millised erinevad mereelukad pidu vo\u0303iks pidada. Karvased vetikatega kaetud kivid on minu meelest va\u0308ga lummavad ja kutsuvad alati end paitama. Seeto\u0303ttu vo\u0303tsin nad pildi keskseteks tegelasteks kenade na\u0308kkide ko\u0303rval, kes neid veest va\u0308lja aitavad. Ilmselgelt toimub selline trall kesko\u0308o\u0308l.\u201d Gru\u0308nberg on lisanud kujundusele ka salapa\u0308ra ning maagiat: \u201eNa\u0308kkide seljataga on ka kast muusikainstrumentidega, mida kivid kasutada saavad, kuid kahjuks ja\u0308a\u0308b see muuli taha varju.\u201d"}, {"text_idx": "#000005", "text": "Gru\u0308nbergi huvi koomiksite ja illustratsiooni vastu viis ta Ko\u0303rgemasse Kunstikooli Pallas ning sealt edasi EKA-sse animatsiooni o\u0303ppima. Praeguseks on ta viis aastat animatsiooni alal to\u0308o\u0308tanud."}, {"text_idx": "#000007", "text": "Mida kiiremalt pileti soetad, seda va\u0308rskemalt saad! \ud83e\udc83\nPass sisaldab nii avamiskontserti (6. august) kui festivali po\u0303hipa\u0308evasid (7. ja 8. august)."}]